**Výzva na určenie predpokladanej hodnoty zákazky a na predloženie cenovej ponuky podľa ustanovenia § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
(ďalej len „ZVO“)**

Mestská časť Bratislava-Petržalka v súlade so ZVO týmto vyzýva na predloženie cenovej ponuky
na zákazku verejného obstarávania.

1. **Identifikácia verejného obstarávateľa :**

**Názov : Mestská časť Bratislava-Petržalka**

**Sídlo:** Kutlíkova 17, 852 12 Bratislava

**IČO :** 00 603 201

**Zastúpenie** Ing. Ján Hrčka, starosta

**Kontaktná osoba pre predmetnú zákazku:**

**Email, t.č. :** jana.slastanova@petrzalka.sk, +421 947 487 361

1. **Názov zákazky:** Tlač novín pre účely informovania verejnosti
2. **CPV kódy Zatriedenie predmetu zákazky podľa spoločného slovníka obstarávania:**

Hlavný predmet obstarávania:

79810000-5 – Tlačiarenské služby

79824000-6 – Tlačiarenské a distribučné služby

60000000-8 - Dopravné služby (bez prepravy odpadu

1. **Lehota a miesto na predkladanie cenových ponúk:**

Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk.> v lehote **najneskôr do 16.2.2023 do 15:00 hod.** Ponuky doručené po lehote na predkladanie ponúk nebudú akceptované a nebudú predmetom vyhod­nocovania.

1. **Miesto dodania predmetu zákazky** :

MČ- Petržalka, Bratislava

1. **Čas trvania zákazky:**

12 mesiacov

1. **Predpokladaná hodnota zákazky/množstvo/rozsah plnenia**:

Predpokladaná hodnota zákazky bude určená na základe tohto prieskumu trhu v systéme Josephine a bude určená ako priemer cenových ponúk, pričom v prípade ak to umožňuje ZVO, tak bude tento prieskum trhu zároveň použitý na výber dodávateľa.

1. **Predmet zákazky:**

Zabezpečenie tlače novín pre účely informovania verejnosti.

Špecifikácia požadovaného predmetu zákazky je v Príloha č. 1: Špecifikácia predmetu zákazky, ktorá je totožná s prílohou č. 1 Rámcovej dohody, ktorá tvorí prílohu č. 3 tejto výzvy.

S vybraným uchádzačom bude podpísaná Rámcová dohoda, ktorá tvorí prílohu č. 3 a upravuje vzájomné vzťahy medzi Dodávateľom a Objednávateľom.

Dodávateľ musí zaslať cenovú ponuku podľa Príloha č. 2 : Návrh plnenia ,ktorá je totožná s prílohou č. 2 Rámcovej dohody.

V rámci cenovej ponuky Dodávateľ pošle aj presnú technickú špecifikáciu novín na všetky 3 varianty podľa prílohy č. 1.

Celková cena je vrátane dopravy a všetkých nákladov Dodávateľa.

1. **Možnosť rozdelenia predmetu zákazky na časti:**

Rozdelenie predmetu zákazky na samostatné časti nie je možné.

1. **Podmienky financovania:**

Na predmet zákazky verejný obstarávateľ neposkytuje žiadne preddavky ani zálohové platby. Predmet zákazky sa bude financovať z rozpočtových prostriedkov verejného obstarávateľa a na základe faktúry, v ktorej je dodávateľ povinný uviesť jednotlivé položky a celkovú cenu bez DPH a vrátane DPH.

Splatnosť faktúry je 30 kalendárnych dní odo dňa doručenia faktúry a nárok na zaplatenie dohodnutej ceny vzniká až po riadnom a včasnom poskytnutí služby/dodaní tovaru/uskutočnení stavebných prác. Faktúra musí obsahovať náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je objednávateľ oprávnený vrátiť ju dodávateľovi na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry objednávateľovi.

1. **Typ zmluvy:**

Rámcová dohoda

1. **Podmienky účasti uchádzačov vo verejnom obstarávaní týkajúce sa osobného postavenia:**

Informácie a formálne náležitosti nevyhnutné na splnenie podmienok účasti týkajúce sa osobného

postavenia:

1. podmienka účasti v § 32 ods. 1 písm. e) ZVO – je oprávnený dodávať tovar, uskutočňovať stavebné práce alebo poskytovať službu, ktorá zodpovedá predmetu zákazky.

Uchádzač predloží sken dokladu o oprávnení dodávať tovar, uskutočňovať stavebné práce a lebo poskytovať službu vo vzťahu k predmetu zákazky v súlade s prvou vetou.
2. podmienka účasti uvedená v § 32 ods. 1 písm. f) ZVO – nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Uchádzač predloží čestné vyhlásenie podľa prílohy č. 4.

V prípade, ak verejný obstarávateľ zistí, že uchádzač má uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, bude vylúčený. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).
3. **Podmienky účasti týkajúce sa odbornej a technickej spôsobilosti:**

 Neuplatňuje sa

1. Obsah cenovej ponuky:

Požadujeme aby ponuka obsahovala nasledovné doklady a údaje:

1. Návrh na plnenie tejto výzvy podpísaný uchádzačom alebo osobou oprávnenou konať za uchádzača, tj špecifikáciu cien. V rámci cenovej ponuky Dodávateľ pošle aj presnú technickú špecifikáciu novín na všetky 3 varianty podľa prílohy č. 1.

Navrhovaná cena musí byť stanovená v zmysle § 3 zákona č. 18/1996 Z. z. o cenách v znení neskorších predpisov ako aj Vyhlášky MF SR č. 87/1996 Z.z. , ktorou sa vykonáva zákon NR SR č.18/1996 Z.z. v znení neskorších predpisov.

Navrhovaná cena musí byť vyjadrená v € s presnosťou na dve desatinné miesta. Ak uchádzač nie je platcom DPH, uvedie navrhovanú zmluvnú cenu celkom a na skutočnosť, že nie je platcom DPH upozorní.

1. Čestné vyhlásenie podľa prílohy č. 4
2. Sken dokladu o oprávnení dodávať tovar, uskutočňovať stavebné práce a lebo poskytovať službu vo vzťahu k predmetu zákazky

1. **Kritériá na vyhodnotenie ponúk:**
* Ponuky uchádzačov sa budú vyhodnocovať na základe **najnižšej celkovej ceny za predmet zákazky** v EUR s DPH .
* Úspešným uchádzačom sa stane uchádzač, ktorý predloží najnižšiu celkovú cenu za predmet zákazky vrátane DPH.
* Celková cena za predmet zákazky musí zahŕňať všetky náklady spojené s poskytnutím služby/dodaním tovaru/uskutočnením stavebných prác.
* Vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk (§ 66 ods. 7 ZVO). Po vyhodnotení ponúk na základe kritérií na hodnotenie ponúk, verejný obstarávateľ vyhodnotí splnenie podmienok účasti a požiadaviek na predmet zákazky u uchádza, ktorý sa umiestnil na prvom mieste v poradí.
1. **Náklady na ponuku:**

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

1. **Iné požiadavky na predloženie cenovej ponuky:** Neuplatňuje sa

1. **Vylúčenie uchádzača:**

Mestská časť Bratislava-Petržalka si vyhradzuje právo vylúčiť uchádzača alebo jeho ponuku z procesu obstarávania, ak:

* uchádzač nesplnil stanovené podmienky účasti,
* uchádzač nepreukázal splnenie podmienok účasti stanovenými dokladmi alebo nedoručil požadované vysvetlenie alebo doplnenie dokladov preukazujúcich splnenie podmienok účasti v lehote stanovenej v žiadosti o vysvetlenie alebo doplnenie dokladov,
* uchádzač vo svojej ponuke uviedol nepravdivé alebo zámerne skreslené údaje, alebo predložil falšované alebo pozmenené doklady, (zmena/úprava zmluvy sa považuje za pozmenený doklad),
* ponuka uchádzača nespĺňa požiadavky na predmet obstarávania,
* uchádzač sa v predchádzajúcom dodávateľskom záväzkovom vzťahu uzavretom s Mestskou časťou Bratislava-Petržalka dopustil podstatného porušenia zmluvných povinností.
1. **Použitie elektronickej aukcie:** Nie
2. **Doplňujúce informácie:**
* Mestská časť si vyhradzuje právo neprijať ani jednu z predložených ponúk.
* Proti rozhodnutiu verejného obstarávateľa pri postupe zadávania zákazky postupom podľa

§ 117 zákona o verejnom obstarávaní nie je možné podať námietky v zmysle platného zákona.

1. **Dôvody zrušenia obstarávania:**
* nebola predložená žiadna ponuka,
* ani jeden uchádzač nesplnil podmienky výzvy a požiadavky na predmet zákazky,
* zmenili sa okolnosti, za ktorých bola výzva zverejnená,
* cena ponúknutá uchádzačmi za predmet zákazky je vyššia ako predpokladaná hodnota zákazky.
* predložené ponuky budú nevýhodné pre verejného obstarávateľa alebo budú v rozpore
s finančnými možnosťami verejného obstarávateľa.

Mestská časť si vyhradzuje právo toto obstarávanie zrušiť, a to aj bez uvedenia dôvodu. O zrušení obstarávania budú všetci uchádzači písomne upovedomení.

Verejný obstarávateľ si vyhradzuje právo neuzavrieť s úspešným uchádzačom zmluvu v prípade, ak by táto zmluva obsahovala ustanovenia zvlášť nevyhovujúce pre objednávateľa.

1. **Informácia o výsledku vyhodnotenia ponúk uchádzačom:**

Verejný obstarávateľ po vyhodnotení ponúk bezodkladne pošle všetkým uchádzačom informáciu o výsledku vyhodnotenia ponúk. Úspešnému uchádzačovi oznámi, že jeho ponuku prijíma, ostatným oznámi, že neuspeli.

1. **Ďalšie informácie verejného obstarávateľa:**  Nie sú.

V Bratislave, dňa: 2.2.2023